

**Pasientinformasjon**

**Gynekologisk dagenhet/poliklinikk  
Drammen sykehus**

**VV-logo-liten-2012**

**Kontakt oss:**

Telefon: 32803226 | Sentralbord: 03525

[www.vestreviken.no](http://www.vestreviken.no)

**INFORMASJON OM UTREDNING FOR UFRIVILLIG BARNLØSHET (INFERTILITET) VED GYNEKOLOGISK POLIKLINIKK, DRAMMEN SYKEHUS**

Dersom man har forsøkt å få barn i et år uten å lykkes, kan man få diagnosen infertilitet/subfertilitet.

Man kaller dette nedsatt fruktbarhet

Det er mange mulige årsaker til at par har problemer med å få barn. Én eller begge kan ha et problem. Hos 10 av 100 par kan man ikke avdekke årsaken til den reduserte fruktbarheten. De vanligste årsaker er sviktende eggløsning, forandringer i kvinnens eggledere eller nedsatt sædkvalitet hos mannen.

Vi har et standardisert utredningsprogram for infertilitetsutredning

Med dette informasjonsskrivet er det følgende:

1. Rekvisisjoner til prøver og undersøkelser som skal tas før timen på poliklinikken
2. Personopplysningsskjema som fylles ut og tas med til førstegangskonsultasjonen

**PRØVER OG UNDERSØKELSER SOM TAS I VENTETIDEN FØR TIMEN PÅ POLIKLINIKKEN.**

**Kvinnen:** Det er vedlagt 3 rekvisisjoner på blodprøver som skal tas i 2 omganger.

1.gang, rekvisisjon 1 og 2. Når: 2-5 dager etter at menstruasjon er startet.

2 gang, rekvisisjon 3. Når: 21 dager etter at menstruasjonen har startet. Skulle kvinnen ha menstruasjon svært sjelden eller ingen menstruasjon, kan prøven tas når som helst.

**Mannen:**

Mannen skal ta en sædundersøkelse og en blodprøve

Sædundersøkelsen gjennomføres ved Andrologisk laboratorium, Kvinneklinikken Ullevål, Bygg 8, 1. etg. Drop-in tirsdag, onsdag og torsdag kl 0800 – 1400. Ta med vedlagte rekvisisjon. **Prøven bør tas så raskt som mulig** slik at svaret foreligger når dere kommer til førstegangsundersøkelse.

Blodprøvene tas ved sykehusets laboratorium i 4 etasje, heis B uten forhåndsavtale. Åpningstid: kl 0800-1500

Når alle blodprøver er tatt og sædprøve er levert, ringer dere gynekologisk poliklinikk, Drammen sykehus, på tlf. 32 80 32 26 slik at dere kan settes opp til en legetime.

*Er ikke blodprøver og sædprøve tatt innen 3 måneder, avsluttes henvisningen.*

**FØRSTEGANGSUNDERSØKELSE**

Ved denne undersøkelsen møter kvinnen med partner

Før konsultasjonen kan det være nyttig å gå inn på **helsenorge.no** – søkeord: infertilitet. Noen par ønsker kun å få utredet årsak til at de ikke har fått barn, andre ønsker behandling som for eksempel assistert befruktning. Det kan være fint om paret har gjort seg noen tanker om dette før konsultasjonen. Dersom dere ønsker henvisning til assistert befruktning må det sendes inn en politiattest. Det er fint om dere kan ta det med til konsultasjonen, så det er klart. [Politiattest - søk på nett – Politiet.no](https://www.politiet.no/tjenester/politiattest/politiattest-sok-pa-nett/)

Dere vil få svar på blodprøver og sædanalyse.

Vi vil gå igjennom personopplysningskjema til paret

Det blir utført en gynekologisk undersøkelse av kvinnen. Under undersøkelsen vil det bli gjort en ultralyd via skjeden. Samtidig vil det gjøres en væskesonografi av livmor og eggledere. Det er ultralyd undersøkelse der man sprøyter væske inn i livmoren gjennom livmorhalsen. På den måten kan man få sett innsiden av livmorhulen og om egglederene er åpne.

Videre plan: Ved avslutning av konsultasjonen legges en videre plan ut i fra funn og parets ønsker

**RÅDGIVNING**

**PRØVER**

Noen ganger kan det være behov for nye prøver.

**LAPAROSKOPI**

Dersom det er viktig å se nærmere på eggstokkene, eggledere og livmor etter førstegangsundersøkelse, vil vi tilråde og få utført en **laparoskopi.** Det er kikkhullskirurgi gjennom bukveggen. Inngrepet foregår i narkose som dagkirurgi.

**HENVISNING TIL ASSISTERT BEFRUKTNING**

Dersom paret ønsker henvisning, kan de henvises videre enten i offentlig eller privat regi. Det er under forutsetning at paret er ferdig utredet og at kravene for assistert befruktning i Norge er oppfylt.

|  |  |
| --- | --- |
|  |  |
|  |  |